இன்னுமெந்தன் காதில்

இன்னுமெந்தன் காதில் வேதா. இலங்காதிலகம் இன்னுமெந்தன் காதிலுங்கள் குரல்...! பின்னுகிறது பழமை வேதமாக! இன்னுமெந்தன் கனவில் உருவம்..! சின்னத்திரை போல் மின்னுகிறது! இன்னும் நீங்கள் பூவுலகில் தினம்! பின்னும் நினைவில் என்னுடன் தானம்மா! ! நீங்கள் இல்லை என்று எதற்காக! நான் இங்கு கலங்க வேண்டும்! நீங்கள் என்றும் என்னுள் தானம்மா! நீங்களென்னை விட்டுப் போகவில்லை! நான் மறந்தாலன்றோ நீங்கள் விலகுவதற்கு! தேன் நினைவுகளில் நான் தர..தன..னன..னா..! ! பொறுமையெனும் பெரும் ஆயதம் தந்தீர்கள்! பண்பெனும் நடைவண்டியிற் பிடித்து! பக்குவமாயன்று நடை பயில வைத்தீர்கள்! பாரில் நிமிர்ந்துள்ளேன் பெருமையாயின்று! என் மனிதத்தின் சாவியே நீங்களும்! என் அப்பாவும் தானேயம்மா! ! விநாயகராய் உங்களைச் சுற்றினேன்! விளக்கமிகு வாழ்வுக் கனி ஏந்தியுள்ளேன்! அன்னையர் தினமென ஒரு நாளாம், நான்! எண்ணுவது அன்றல்ல, என்றுமே தான்! நன்றிகள் நவில்வது நாளும் தானம்மா! குன்றிடா வாழ்த்துகள் அகிலத்து அன்னையருக்கு! -வேதா. இலங்காதிலகம்.! டென்மார்க்